Prabawa influenza adoh luwih abot lan tahan luwih suwé tinimbang selesma. Sebagéyan gedhé wong bakal mari dhéwé jroning wektu seminggu tekan rong minggu, nanging sing liyané bakal ngalami komplikasi sing ngancam nyawa (kayadéné pneumonia). Influenza misa njalari pepati, utamané ing wong sing lemah, enom lan tuwa, utawa ngalami panyakit kronis.[40] Wong-wong kanthi sistem imun sing lemah, kayadéné panandhang infèksi HIV tingkat lanjut utawa pasièn panampa transplan (sing sistem imuné ditekan karo obat kanggo nyegah panulakan organ transplan), nandhang panyakit sing luwih abot.[120] Klompok risiko dhuwur liyané ya iku wanita ngandhut lan bocah cilik.[121]